L 49/12
ET
Euroopa Liidu Teataja
16.2.2023
EMP ÜHISKOMITEE OTSUS nr 5/2020, 7. veebruar 2020, millega muudetakse EMP lepingu I lisa „Veterinaar- ja fütosanitaarküsimused“ ja II lisa „Tehnilised normid, standardid, katsetamine ja sertifitseerimine“ [2023/283]
EMP ÜHISKOMITEE,
võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98, ning arvestades järgmist: (1)
EMP lepingusse tuleb inkorporeerida komisjoni 28. novembri 2019. aasta rakendusmäärus (EL) 2019/1981, millega muudetakse rakendusmäärust (EL) 2019/626 seoses selliste kolmandate riikide või nende piirkondade loeteludega, kust on lubatud Euroopa Liitu tuua inimtoiduks ettenähtud tigusid, želatiini ja kollageeni ning putukaid (1).
(2)
EMP lepingusse tuleb inkorporeerida komisjoni 18. novembri 2019. aasta rakendusmäärus (EL) 2019/2007, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses loeteludega loomadest, loomsetest saadustest, loomsest paljundusmaterjalist ning loomsetest kõrvalsaadustest ja nendest saadud toodetest ning heinast ja põhust, mille suhtes kohaldatakse piiripunktides ametlikku kontrolli, ning muudetakse otsust 2007/275/EÜ (2).
(3)
EMP lepingusse tuleb inkorporeerida komisjoni 12. novembri 2019. aasta rakendusmäärus (EL) 2019/2128, millega kehtestatakse ametliku sertifikaadi näidis ja ametliku sertifikaadi väljaandmise eeskirjad selliste kaupade jaoks, mis tarnitakse liidust lahkuvatele laevadele ning mis on mõeldud laevade varustamiseks või laevapere ja reisijate tarbeks, või mis tarnitakse NATO või USA sõjaväebaasi (3).
(4)
EMP lepingusse tuleb inkorporeerida komisjoni 25. novembri 2019. aasta rakendusmäärus (EL) 2019/2129, millega kehtestatakse eeskirjad teatavate liitu sisenevate looma- ja kaubasaadetiste identsus- ja füüsilise kontrolli sagedusmäärade ühetaolise kohaldamise kohta (4).
(5)
EMP lepingusse tuleb inkorporeerida komisjoni 25. novembri 2019. aasta rakendusmäärus (EL) 2019/2130, millega kehtestatakse üksikasjalikud eeskirjad piiripunktides ametliku kontrolli alla kuuluvate loomade ja kaupade dokumentide, identsus- ja füüsilise kontrolli ajal ja järel tehtavate toimingute kohta (5).
(6)
EMP lepingusse tuleb inkorporeerida komisjoni 28. novembri 2019. aasta rakendusotsus (EL) 2019/2098 ajutiste loomatervisenõuete kohta seoses inimtoiduks ettenähtud loomsete saaduste saadetistega, mis on pärit liidust ja saadetakse sinna tagasi kolmanda riigi sisenemiskeelu tõttu (6).
(7)
Rakendusotsusega (EL) 2019/2129 tunnistatakse kehtetuks komisjoni otsus 94/360/EÜ, (7) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
(8)
Rakendusmäärusega (EL) 2019/2130 on tunnistatud kehtetuks komisjoni määrused (EL) nr 136/2004 (8) ja (EL) nr 282/2004, (9) mis on EMP lepingusse inkorporeeritud ja tuleb sellest tulenevalt EMP lepingust välja jätta.
(1) (2) (3) (4) (5) (6) (7) (8) (9)
ELT L 308, 29.11.2019, lk 72.
ELT L 312, 3.12.2019, lk 1.
ELT L 321, 12.12.2019, lk 114.
ELT L 321, 12.12.2019, lk 122.
ELT L 321, 12.12.2019, lk 128.
ELT L 317, 9.12.2019, lk 111.
EÜT L 158, 25.6.1994, lk 41.
ELT L 21, 28.1.2004, lk 11.
ELT L 49, 19.2.2004, lk 11.